ΠΗΓΗ ΧΑΡΑΚΤΗΡΙΣΤΙΚΑ ΠΑΡΟΙΚΙΑΚΟΥ ΕΛΛΗΝΙΣΜΟΥ

 Ο ρόλος της οµογένειας ήταν ένα εξαιρετικά ιδιόµορφο φαινόµενο, υποκατάστατο και µεταµφίεση της ξενικής εξάρτησης της ελληνικής οικονοµίας.[….]

 Όργανα της ξενικής οικονοµικής κυριαρχίας χωρίς και οι ίδιοι να το πολυκαταλαβαίνουν, οι οµογενείς ήταν ταυτόχρονα ποτισµένοι από την ιδεολογία του εθνικισµού. Αυτή η αντίφαση εξηγεί και τον αµφίρροπο και ιδιόρρυθµο ρόλο τους. Αλλοδαποί µεταπράτες, σώρευαν στο εξωτερικό τα κέρδη από τις συναλλαγές τους µε την Ελλάδα και απέφευγαν κάθε εσωτερική οικονοµική λειτουργία που θα θύµιζε µια τυπική εθνική αστική τάξη. Ρωµηοί στην καταγωγή και στη γλώσσα, στρατολογούσαν τους ανθρώπους τους στην Ελλάδα και τροφοδοτούσαν, µε το φάσµα της ελληνικής φυτοζωίας και το όραµα της επιτυχίας στα ξένα, το ποτάµι της µετανάστευσης προς τη µια κατεύθυνση, και τον πακτωλό των µεταναστευτικών εµβασµάτων προς την άλλη. Έλληνες στην εθνικιστική ιδεολογία, αλλά προσβλέποντας και στη χρησιµότητα ενός ισχυρού εθνικού κέντρου που θα τους παρείχε προστασία και στην ανάγκη το ύστατο καταφύγιο, χάριζαν στην Ελλάδα δωρεές µεγαλύτερης ίσως αξίας από τα εκµεταλλευτικά κέρδη τους. ∆εν είναι περίεργο που τελικά συντελούσαν στην αναπαραγωγή όχι τόσο κάποιων ταξικών σχέσεων µέσα στην Ελλάδα, αλλά κυρίως των σχέσεων της εξάρτησής της από τη ∆ύση, διαιωνίζοντας ταυτόχρονα την προκαπιταλιστική αποτελµάτωση στις εσωτερικές οικονοµικές και ταξικές δοµές ...

 Γ. ∆ερτιλή, Κοινωνικός µετασχηµατισµός και στρατιωτική επέµβαση, (1880-1909)

 Το ελληνικό µεγάλο κεφάλαιο, παρουσιάζει κυρίαρχα κοινά γνωρίσµατα: συγκεντρώνεται σε δραστηριότητες που δεν είναι άµεσα παραγωγικές, αλλά είναι ανεξάρτητες από την εσωτερική ανάπτυξη των σχέσεων παραγωγής στην

Ελλάδα, και κινούνται έξω από τα σύνορά της. Το κεφάλαιο παρουσιάζει επιπλέον έναν υψηλό βαθµό κινητικότητας κατά περιοχές, που αντιστοιχεί σε µια έντονη νοµισµατική ρευστότητα. Τέλος, τα δυνάµει καθαρά κέρδη του είναιυπέρογκα σε σχέση µε το επενδυµένο κεφάλαιο. Προκειµένου δηλαδή για κεφάλαιο που χαρακτηρίζεται έντονα από µια τάση βραχυπρόθεσµης κερδοσκοπίας και επωφελείται κυρίως από την ασταθή και

κυµαινόµενη οικονοµική συγκυρία των περιοχών της Ανατολικής Μεσογείου.

 Κ. Τσουκαλά, Εξάρτηση και αναπαραγωγή,, σ. 341-342

→ Να περιγράψετε τα χαρακτηριστικά της αστικής τάξης που συσπειρώνεται γύρω από την πολιτική Βενιζέλου.